**frig de nedreptate**

*Ursu Marian Florentin*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

eu sunt acel căruia îi e foarte foame de-adevăr

eu sunt acel ce fură când i-e frig de nedreptate

eu sunt umilul obligat la traiul auster

când omul e neliber de prea multă libertate

voi mi-ați dat lecții de democrație importată

de niște imbecili cu aere de-aristocrați

și pleacă conștiințele din nou la facultate

să-nvețe echitatea celor care nu-s bogați

și dacă nu mai știm cum se învârte iar pământul

și ne împarte crunt între avuți și-ntre săraci

când va fi să-și refacă omenirea testamentul

noi umilimea, vom trăi în trupuri de copaci